R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455 

0. 
0. P R O C E S  -  V E R B A L
încheiat azi  29 iulie 2021  în şedinţa ordinara a    
1. Consiliului Local al Comunei Orlat
 	 	                                             
                               Se declară deschisă şedinţa ordinară a Consiliului Local Orlat , din data de  29 iulie 2021 ora 12:30 . 
                               Sunt prezenti 11 consilieri . Absenţi : Olariu Constantin Alexandru, Popa  Valentin Ioan        
                                                             
                               Se prezinta următorul proiect al ordinii  de zi :

O R D I N E   D E   Z I :
    
1. Proiect de hotărâre privind alegerea preşedintelui de sedinţă .
-	iniţiator: Primar - Gâţă Aurel
 	2.      Prezentarea şi aprobarea Procesului – Verbal al şedinţei extraordinare din data de 25 iunie 2021
-	iniţiator secretar general : Vulea Monica - Elena

          3.     Proiect de hotărâre  privind aprobarea execuţiei bugetare pe trimestrul II anul 2021
-	iniţiator: Primar - Gâţă Aurel
            
          4.         Proiect de hotărâre privind rectificarea bugetului local al Comunei Orlat pe trimestrul III anul 2021
-	iniţiator: Primar - Gâţă Aurel

          5.          Proiect de hotărâre privind aprobarea transformării unei funcţii publice de execuţie vacante din cadrul aparatului de specialitate al Primarului Comunei Orlat 
               -	iniţiator: Primar - Gâţă Aurel

          6.         Proiect de hotărâre privind  aderarea Comunei  Orlat prin Consiliul  Local al Comunei Orlat la Asociația de Dezvoltare Intercomunitară  ,,Asociaţia de Apă Sibiu”
             -	iniţiator: Primar - Gâţă Aurel

           7.     Proiect de hotărâre privind  acordarea unui mandat de reprezentare permanentă  primarului Comunei Orlat  în Adunarea Generală a Asociației de dezvoltare intercomunitară “Asociaţia de Apă Sibiu”
             -	iniţiator: Primar - Gâţă Aurel

         8.         Raport privind activitatea desfăşurată de către asistenţii personali ai persoanelor cu handicap pe semestrul I anul 2021

         9.             Raport privind modul de soluţionare a petiţiilor pe semestrul I anul 2021

        10.          Informare petiţie Bârs Elena

       11.           Întrebări , interpelări .

           
                     Se aprobă cu 11 voturi pentru ordinea de zi.
                      Se da citire proiectului de hotarare de la punctul 1.
                      Se alege presedinte de sedinta  doamna Rodeanu Elena Simona cu 11 voturi pentru .
                      
                      Se prezinta si se supune aprobarii procesul verbal al sedintei extraordinare din data de 25 iunie 2021.

                     Cu 11 voturi pentru este aprobat procesul verbal al sedintei extraordinare din data de 25 iunie 2021, fără obiecţii.

                    Se dă citire punctului 3 al ordinii de zi , Proiect de hotărâre  privind aprobarea execuţiei bugetare pe trimestrul II anul 2021

                    Dl Primar îi întreabă pe doamnele și domnii consilieri dacă au întrebări punctuale în ceea ce privește execuția bugetară.  
              
                    Având în vedere că nu sunt întrebări, se supune la vot proiectul de hotărâre.

                    Cu 11  voturi pentru, Consiliul Local al Comunei Orlat aprobă execuţia bugetară pe trimestrul II anul 2021
                  
                  Doamna presedinte de ședință dă citire punctului 4 al ordinii de zi  Proiect de hotărâre  privind rectificarea bugetului local al Comunei Orlat pe trimestrul III anul 2021

                 Dl Primar spune că în bugetul local la partea de venituri s-au incasat sume suplimentare, iar la partea de cheltuieli aceste sume au fost alocate pe 2 capitole apă și canalizare. 

                  Dl Primar mai spune că pe parcursul anului au apărut probleme la modul de colectare a apei pluviale. Sunt necesare 2 rețele de canalizare pentru apa pluvială, una pe strada Saliștii la casa domnului Poplăcean unde va fi rețea de canalizare și rigolă și una pe strada Nouă de la Pop de la nr. 830 se mai pune o rețea cu tubulatură car va merge pâna la Ioniță și va colecta apa pluvială. 

                 Se supune la vot proiectul de hotărâre. 

                Consiliul Local al Comunei Orlat aprobă cu 11  voturi rectificarea bugetului local al comunei Orlat cu suma de 25,4 mii lei la partea de venituri și 25,4 mii lei la partea de cheltuieli.


                Preşedintele de şedinţă, dă citire punctului 5 al ordinii de zi , Proiect de hotărâre privind aprobarea transformării unei funcţii publice de execuţie vacante din cadrul aparatului de specialitate al Primarului Comunei Orlat 


                 Dl Primar spune că prin proiectul de hotărâre se propune transformarea postului vacant de funcționar public grad profsional principal din cadrul Compartimentului administrativ Agricole in grad profesional asistent.

                 Consiliul Local al Comunei Orlat , cu 11 voturi pentru aprobă transformarea funcţiei publice de execuţie vacante de inspector,  clasa I, grad profesional principal , S, din cadrul Compartimentului Administrativ - Agricol, în funcţia publică de execuţie de inspector,  clasa I, grad profesional asistent , S, în cadrul Compartimentului Administrativ - Agricol. 

               Doamna presedinte da citire punctului 6 al ordinii de zi , Proiect de hotărâre privind  aderarea Comunei  Orlat prin Consiliul  Local al Comunei Orlat la Asociația de Dezvoltare Intercomunitară  ,,Asociaţia de Apă Sibiu”

              Dl Primar spune că Orlatul este singura localitate care nu este membră în ADI ,, Asociația de Apă Sibiu’’ . Mai spune că trebuie adoptate 2 hotarari una de aderare si una de mandatare pentru reprezentare in Adunarea Generala a Asociației. Dupa adoptarea celor 2 hotarari  in sedinta AGA a Asociatiei de Apa Sibiu trebuie aprobata aderarea Comunei Orlat la Asociație.

[bookmark: _GoBack]              Dl consilier Muntean Petru întteabă dacă dăm asociației tot iar dl Primar răspunde că în viitor noi vom preda asociației administrarea rețelelor , proprietarul rețelelor rămânând Comuna Orlat. Dl Primar mai spune că încasarea pentru apă și canalizare o va face Asociația de Apă iar noi o să primim o redevență din care se pot face investiții. Mai precizează că în ultima perioadă au necesitat reparați rețelele de pe str. Abatorului , Învingerii , Grăniccerilor.  
 
               Cu 11  voturi pentru, Consiliul Local al Comunei Orlat aprobă aderarea Comunei  Orlat prin Consiliul  Local al Comunei Orlat la Asociația de Dezvoltare Intercomunitară  ,,Asociaţia de Apă Sibiu”
         
             Se dă citire Proiectului de hotărâre privind  acordarea unui mandat de reprezentare permanentă  primarului Comunei Orlat  în Adunarea Generală a Asociației de dezvoltare intercomunitară “Asociaţia de Apă Sibiu”

             Dl Primar spune că fiecare comună care este membră în asociație are un reprezentant în Adunarea Generală a asociației iar după adoptarea hotărârii de aderare este necesară mandatarea Primarului Comunei Orlat  în Adunarea Generală a Asociației de dezvoltare intercomunitară “Asociaţia de Apă Sibiu”.
             Se supune la vot proiectul de hotărâre. 
             Cu 11 voturi pentru, Consiliul Local al Comunei Orlat aprobă acordarea unui mandat de reprezentare permanentă  primarului Comunei Orlat  în Adunarea Generală a Asociației de dezvoltare intercomunitară “Asociaţia de Apă Sibiu”
   
              Se trece la punctul 8 al ordinii de zi, Raport privind activitatea desfăşurată de către asistenţii personali ai persoanelor cu handicap pe semestrul I anul 2021.

              Raportul privind activitatea desfăşurată de către asistenţii personali ai persoanelor cu handicap pe semestrul I anul 2021 este însușit de către Consiliul Local al Comunei Orlat fără obiecții. 

               Doamna președinte dă citire următoruui punct, Raport privind modul de soluţionare a petiţiilor pe semestrul I anul 2021.

                Raport privind modul de soluţionare a petiţiilor pe semestrul I anul 2021 este însușit de către Consiliul Local al Comunei Orlat fără obiecții. 

               Se trece la punctul 10 al ordinii de zi , Informare petiţie Bârs Elena
                Dl Primar spune că petiția doamnei Bârs Elena  a fost anexată la materialul de ședință și a fost văzută și citită de consilieri. Mai spune că  domna Bârs periodic face petiții pentru tăierea arborilor , curățarea malului râului Orlățel. Spune de asemenea că construcția pe care o are doamna Bârs este lângă albia minoră a râului Orlațel pe care o administrează Apele Române. 
              Dl Muntean Petru spune că consilierii s-ar putea deplasa la fața locului la următoarea ședință.  

             Se trece la punctul 11 al ordinii de zi, Întrebări, interpelări.
             Domnul Primar aduce la cunoștința consilierilor că ne aflăm  la sfârșitul lucrărilor de pe str. Gării , pentru Rețeaua de aducțiune apă brută s-a  obținut autorizația de construire , la gaz este posibil să se dea drumul în câteva săptămâni de la barieră până la Podul Varului , la partea de asfaltare s-a asfaltat pe str. Fabricii  partea din deal , pe str. Morii la Ciobanu se lucreaza la asfaltare  și pe strada Lungă la Stoiță la fel se lucrează la asfaltare , iar pe Calea Poplăcii pe partea dreaptă este apă, canalizare și gaz.
            Dl consilier Muntean Ioan întreabă dacă în partea de sus a comunei se va da drumul la gaz.
De asemenea domnul consilier Muntean Ioan întreabă dacă se poate monta o oglindă lângă Podul lui Vidoi. 
            Dna consilier Rodeanu întreabă dacă se poate monta o trecere de pietoni pe strada Nouă la magazinul de la iesirea spre Gura Râului. 
            Dl Primar raspunde că se va incerca , se va trimite documentația pentru obținerea avizului.
            Dl consilier Stroia întreabă de trotuare pe strada Nouă
            Dl Primar spune că pe partea dreaptă acestea vor fi de la Natanail până la Oprea. 
            Dl Primar le transmite consilierilor să comunice oamenilor care intenționează branșarea la gaz să facă demersurile cât mai repede deoarece în partea de sus a comunei pentru asta s-a amânat refacerea carosabilului. 
 
                 Având în vedere că nu mai sunt puncte pe ordinea de zi , se declară şedinţa închisă . 

 
            PREŞEDINTE DE SEDINŢĂ ,               SECRETAR GENERAL COMUNA ORLAT
                     CONSILIER                                                        VULEA MONICA – ELENA   
            RODEANU ELENA SIMONA 
